Suma incredibilă pe care o încasa din mită șeful de la permise auto Suceava, într-o singură zi. Cum a reușit să ia examenul o șoferiță.
Permisul auto la Suceava se ia doar pe bani de ani mulţi. Şeful de la permise auto încasa chiar şi 20.000 de euro din mită într-o singură zi. Procurorii au confiscat peste un milion de euro, bijuterii şi maşini de lux. 14 persoane au fost reţinute până acum.
Ştiai sau nu să conduci, la Suceava nu conta. Obţineai permisul auto doar dacă dădeai bani. O şoferiţă din Suceava ne-a povestit cum a luat examenul auto în 2013.200 de euro era tariful de la care se pleca pentru proba traseului. Si asta doar dacă te pricepeai la condus. Cărţile erau făcute, aşa că proba practică nu dura mai mult de câteva minute. Te urcai la volan, porneai motorul şi opreai după câteva sute de metri.Șoferiță din Suceava: "Eu am dat de permis în 2013, deci asta datează de mulţi ani, şi chiar şi înainte ştiu că se lua permisul tot cu şpagă, eu atunci eram nevoită să dau 200 de euro. Cu cât era mai slab, cu atât creşteau şi preţurile. Ne-am dus undeva într-un restaurant din Vatra Dornei, unde s-au întâlnit toţi instructorii şi fiecare a venit cu partea lui. Unul dintre instructori aduna banii. Şi dacă nu dădeai bani te frecau prin oraş, te duceau pe toate străduţele, te băgau pe interzis, până când greşeai.“La proba teoretică, sumele creșteau considerabil. Până la mii bune de euro."Se făcea aşa cumva împărţirea încât toţi candidaţii care intrau în sala respectivă, toţi dădeau bani să ia permisul, să ia sala pe bani. Ştiu că sunt şi camere, opreau camerele, nu ştiu ce făceau, şi atunci spuneau care-i răspunsul corect. Sau mai făceau o chestie, puneau în spatele fiecărui candidat pe altcineva care cunoaşte legislaţia şi el îi şoptea din spate, vedea întrebările şi îi spunea a, b, c. Şi ştiu că era şi în 2013, 5.000 de euro.“"Ştiai încă de la început că trebuie să dai banii ăştia, nu era o chestiune discutabilă. În ziua în care aveai programat traseul, vorbeai dinainte cu instructorul, îl întrebai când vrea banii. Eu spre exemplu i-am dat bani în ziua în care am dat examenul auto. Era o chestie atât de naturală, încât nimeni nu se mai ascundea. Şi atunci se făcea această listă pe care se trecea cine a dat bani şi cine nu. Ulterior, lista era dată poliţistului. Efectiv m-am urcat la volan şi am mers vreo 500 de metri maxim. Era un drum drept, lăturalnic, nu am avut semafoare, nu am avut treceri de pietoni, ştiu doar că am avut o trecere la nivel cu cale ferată. Poliţistul mi-a zis: parchează unde vrei, pe stânga. Şi l-am întrebat: să execut un anumit fel de parcare? Şi mi-a spus nu, lasă maşina unde vrei. Efectiv am oprit maşina într-un loc şi mi-a spus: Felicitări, ai luat permisul. Şi pe vremea mea, când am dat eu de permis, ştiu că era 5.000 de euro să iei permisul, să iei practic şi sala“, povestește femeia.